cyanic-selkie/wikianc huggingface dataset:
Γιώργος Θεοδωρίδης
Πηγές
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Αθηναϊκού Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Εργοτέλη Κατηγορία:Ποδοσφαιριστές ΦΣΦ Φραγκφούρτης Κατηγορία:Ποδοσφαιριστές Παναιτωλικού Κατηγορία:Ποδοσφαιριστές Απόλλων Λεμεσού Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ. Κατηγορία:Έλληνες ποδοσφαιριστές στο εξωτερικό
Τζον Γούντραφ
Ο Τζον Γούντραφ  (John Youie Woodruff) ήταν πρώην αθλητής του στίβου από τις ΗΠΑ και ολυμπιονίκης το 1936 στα 800 μέτρα.
Γεννήθηκε στις 5 Ιουλίου του 1915 στο Κόνελσβιλ της Πενσιλβάνια. Ασχολήθηκε με τον αθλητισμό από πολύ νωρίς και σε ηλικία 21 ετών επιλέχθηκε για την επάνδρωση της ολυμπιακής ομάδας των ΗΠΑ στους Ολυμπιακούς Αγώνες στο Βερολίνο. Εκεί κατέκτησε το χρυσό μετάλλιο στα 800 μέτρα. Στη συνέχεια αποφοίτησε και το 1937 κέρδισε τον εθνικό τίτλο στα 800μ. και από το 1937 ως το 1939 ήταν συνεχώς πρώτος τόσο στα 800μ. όσο και στις 440 και 880 γιάρδες. Με την αμερικανική εθνική ομάδα σημείωσε παγκόσμιο ρεκόρ στη σκυταλοδρομία 4Χ880 γιάρδες.
Κατά τη διάρκεια του Δευτέρου Παγκοσμίου Πολέμου υπηρέτησε στο στρατό μέχρι το 1945 και αποστρατεύτηκε από τον Πόλεμο της Κορέας το 1957.
Ο Γούντραφ απεβίωσε στις 30 Οκτωβρίου του 2007 και ήταν ο τελευταίος επιζών από τους έγχρωμους αθλητές του στίβου που γελοιοποίησαν τον Χίτλερ, διαψεύδοντας τις ρατσιστικές θεωρίες του περί αρείας φυλής με τις νίκες τους στο Βερολίνο.
Εξωτερικοί σύνδεσμοι
Κατηγορία:Αμερικανοί αθλητές του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1936
Αράς (ποταμός)
Όνομα
Ο Αράς στην Τουρκική γλώσσα αναφέρεται ως Aras, στην Αρμενική γλώσσα ως Araqs (Արաքս), στην Περσική γλώσσα επίσης Aras ( ارس), και στην Ρωσική γλώσσα ως Аракс.
Σύμφωνα με την Αρμένικη παράδοση το όνομα του ποταμού προέκυψε από τον Αράστ, δισέγγονο του γενάρχη των Αρμενίων, Χάικ.
Το όνομα στην εξελληνισμένη του μορφή, Αράξης, αναφέρεται πρώτη φορά από τον Ηρόδοτο και ακολούθως από τον Ξενοφώντα στο έργο του Κύρου Ανάβασις.
Περιγραφή
Οι πηγές του βρίσκονται στο υψίπεδο της ανατολικής Τουρκίας, νότια του Ερζερούμ. Στην ίδια περιοχή βρίσκονται και οι πηγές του Ευφράτη. Ακολουθώντας αρχικά ανατολική πορεία, στη συνέχεια στρέφεται νοτιοανατολικά και σχηματίζει τα σύνορα Τουρκίας - Αρμενίας, περνώντας πολύ κοντά και από τον ορεινό όγκο του Αραράτ.
Ακολούθως σχηματίζει τα σύνορα μεταξύ του Ιράν και της αυτόνομης δημοκρατίας του Ναχιτσεβάν, όπου και έχει κατασκευαστεί φράγμα για την παραγωγή ηλεκτρικής ενέργειας. Το φράγμα κατασκευάστηκε μεταξύ 1963-1970 μετά από συμφωνία της Σοβιετικής Ένωσης και του Ιράν, σχηματίζοντας τεχνητή λίμνη έκτασης 145 τ.χλμ.. Από τα νερά της λίμνης αρδεύονται συνολικά 4.000 τ.χλμ γεωργικές εκτάσεις στις δύο όμορες χώρες (Μετά τη διάλυση της Σοβιετικής Ένωσης το 1991, το Ναχιτσεβάν αποτελεί αυτόνομη δημοκρατία του Αζερμπαϊτζάν).
Στη συνέχεια η διαδρομή του ποταμού στρέφεται ανατολικά-βορειοανατολικά σχηματίζοντας τα σύνορα Ιράν - Αρμενίας και Ιράν - Αζερμπαϊτζάν. Στο τελευταίο τμήμα του ο ποταμός διαρρέει την πεδινή στέπα Μουγάν του Αζερμπαϊτζάν πριν συμβάλλει από δεξιά στον άλλο μεγάλο ποταμό της Καυκάσιας περιοχής, τον Κύρο, 120 χιλιόμετρα πριν αυτός εκβάλλει στην Κασπία Θάλασσα.
Σημείο συνάντησης των δύο ποταμών αποτελεί η πόλη Σαμπιραμπάντ και παρότι το μήκος του Αράξη μέχρι αυτό το σημείο είναι μεγαλύτερο από αυτό του Κύρου, λόγω της μεγαλύτερης ποσότητας υδάτων του Κύρου, θεωρείται αυτός ο κύριος ποταμός και ο Αράξης παραπόταμος του. Μετά από πλημμύρες το 1897 ένας ξεχωριστός κλάδος του Αράξη εκβάλλει απευθείας στην Κασπία.
Θέρσανδρος
Στην ελληνική μυθολογία ως Θέρσανδρος (< θέρσος (θάρρος) + ἀνήρ, «ο θαρραλέος άνδρας» ) αναφέρεται:
1. γιος του Σισύφου και της Μερόπης, πατέρας του Προίτου, του Αλιάρτου και του Κορώνου.
2.Κυρίως όμως με αυτό το όνομα αναφέρεται ο γιος του Πολυνείκη και της Αργείας. Ο Θέρσανδρος αυτός ήταν ένα από τα κυριότερα πρόσωπα της εκστρατείας των Επιγόνων κατά της Θήβας. Αυτός δώρισε το πέπλο της Αρμονίας στην Εριφύλη, χήρα σύζυγο του Αμφιαράου, για να πείσει τον γιο της Αλκμέωνα να συμμετάσχει στην εκστρατεία (10 χρόνια νωρίτερα την είχε δωροδοκήσει ο Πολυνείκης με το περιδέραιο της Αρμονίας για να πείσει τον σύζυγό της να συμμετάσχει στην εκστρατεία των «Επτά επί Θήβας»). Μετά την άλωση της Θήβας ο Θέρσανδρος πήρε την εξουσία και κάλεσε πίσω τους Θηβαίους που είχαν καταφύγει στη γύρω περιοχή. Ο Θέρσανδρος πήρε ως σύζυγό του την κόρη της Εριφύλης, τη Δημώνασσα, και μαζί απέκτησαν ένα γιο, τον Τισαμενό.
Γιώργος Αμπατζόγλου
Ο '''Γιώργος Δ. Αμπατζόγλου''' (πέθανε στις 23 Οκτωβρίου 2011) ήταν Έλληνας πρωτοπόρος της βιώσιμης διαχείρισης των απορριμμάτων.
Θέρσανδρος
Αργότερα, ο Θέρσανδρος έλαβε μέρος στην πρώτη εκστρατεία του Τρωικού Πολέμου, όταν τα πλοία πήγαν κατά λάθος στη Μυσία. Ο Θέρσανδρος σκοτώθηκε από τον Τήλεφο. Ο Διομήδης τον κήδευσε με τιμές. Αλλά ο Βιργίλιος υιοθετεί μία άλλη παράδοση, κατά την οποία ο Θέρσανδρος πολέμησε μπροστά στα τείχη της Τροίας και ήταν ένας από αυτούς που μπήκαν μέσα στον Δούρειο Ίππο.
Γιώργος Αμπατζόγλου
Βουλευτής
Γεννήθηκε στην Ελευσίνα. Πολιτεύτηκε με το Συνασπισμό και στις εκλογές του 2000 εξελέγη βουλευτής Υπολοίπου Αττικής, αντικαθιστώντας τον Αθανάσιο Λεβέντη που εξέπεσε του βουλευτικού αξιώματος. Ο Αμπατζόγλου παραιτήθηκε ο ίδιος το Δεκέμβριο του 2002, για να αναλάβει καθήκοντα Δημάρχου Ελευσίνας. Την έδρα του στη Βουλή κατέλαβε η Ιωάννα Στεργίου.
Θέρσανδρος
Πηγές
Θερσανδρος Θερσανδρος Θερσανδρος
Γιώργος Αμπατζόγλου
Δήμαρχος
Η ενασχόλησή του με την Τοπική Αυτοδιοίκηση ξεκίνησε μετά τη Μεταπολίτευση. Στις δημοτικές εκλογές του 1978 εξελέγη για πρώτη φορά δημοτικός σύμβουλος. Δήμαρχος Ελευσίνας εξελέγη για πρώτη φορά στις δημοτικές εκλογές του 2002 (με ποσοστό 56,6% στο δεύτερο γύρο) και κέρδισε επανεκλογή στις εκλογές του 2006 (με ποσοστό 51,5% από τον πρώτο γύρο) και του 2010 (με 54,1% στο δεύτερο γύρο). Ως Δήμαρχος ασχολήθηκε με την αντιμετώπιση της ρύπανσης στον κόλπο της Ελευσίνας και με την ορθολογική διαχείριση των απορριμμάτων. Επίσης, υλοποίησε το αποχετευτικό δίκτυο στο Θριάσιο Πεδίο. Πέθανε εν ενεργεία Δήμαρχος, στο νοσοκομείο των Αγίων Αναργύρων, από καρδιακή ανεπάρκεια.
Πηγές
Κατηγορία:Βουλευτές εκλεγμένοι με τον Συνασπισμό Κατηγορία:Βουλευτές Αττικής Κατηγορία:Δήμαρχοι Ελευσίνας
Αρχικελευστής
Ο Αρχικελευστής (Ακστης, θηλ. Αρχικελεύστρια) είναι στρατιωτικός βαθμός (OR-8) του Ελληνικού Πολεμικού Ναυτικού και Λιμενικού Σώματος. Ανήκει στους υπαξιωματικούς, τέταρτος από κάτω προς τα άνω και είναι αντίστοιχος του αρχιλοχία του Στρατού Ξηράς και του αρχισμηνία της Πολεμικής Αεροπορίας.
Ο αρχικελευστής είναι ανώτερος του επικελευστή και κατώτερος του ανθυπασπιστή.
Για να γίνει ένας πολίτης αρχικελευστής θα πρέπει να αποφοιτήσει από την σχολή μονίμων υπαξιωματικων ως κελευστής και σε μερικά χρόνια προβιβαζεται σε αρχικελευστή. Για την εισαγωγή στη σχολή απαιτούνται πανελλαδικές εξετάσεις.
Στους αγγλόφωνους στρατούς ο αντίστοιχος βαθμός καλείται Master Chief Petty Officer.
Διακριτικά
Τα διακριτικά του στρατιωτικού βαθμού αυτού, είναι ένα ανάποδο τρίγωνο με τρεις γωνίες στο κάτω μερος του, στο κέντρο του το τρίγωνο φέρει, το διακριτικό της ειδικότητας*. Στις στολές επιθεωρήσεως, εξόδου υπηρεσίας και περιπόλου τα διακριτικά φέρονται και στους δυο βραχίονες. Αντίθετα στις στολές υπηρεσίας, wooly pully και εργασίας τα διακριτικά φέρονται μόνο σον αριστερό βραχίονα.
Πηγές
Κατηγορία:Στρατιωτικοί βαθμοί
Standard Motor Company
Η Standard Motor Company (SMC - Στάνταρτ Μότορ Κόμπανυ) ήταν μια βρετανική αυτοκινητοβιομηχανία που ιδρύθηκε στο Κόβεντρι το 1903.
1903-1914
Ιδρύθηκε από τον Reginald Walter Maudslay (Ρέτζιναλντ Ουώλτερ Μοντσλέι) ως ένα μικρό εργοστάσιο στη Much Park Street του Κόβεντρι. Αρχικά είχε μόλις επτά εργαζόμενους που ανέλαβαν την παραγωγή του πρώτου αυτοκινήτου της εταιρείας, που διέθετε κινητήρα με μόνο 1 κύλινδρο, κιβώτιο ταχυτήτων τριών σχέσεων και μετάδοση της κίνησης στους πίσω τροχούς. Πολύ σύντομα αντικαταστάθηκε από ένα μοντέλο με κινητήρα δύο κυλίνδρων και ακολούθησαν εκδόσεις με τρεις και τέσσερις κυλίνδρους, ενώ το 1906 εμφανίστηκε και κινητήρας με 6 κυλίνδρους. Εκτός από την διάθεση στην αγορά έτοιμων αμαξωμάτων, η εταιρεία έγινε κερδοφόρα διαθέτοντας κινητήρες οι οποίοι μπορούσαν να τοποθετηθούν και σε άλλα αυτοκίνητα άλλων εταιρειών. Αυτή η κίνηση έβρισκε ανταπόκριση, ειδικά από οδηγούς που ήθελαν περισσότερη δύναμη από το αυτοκίνητό τους.
Πρώτος Παγκόσμιος Πόλεμος
Κατά τη διάρκεια του Α'Π.Π., η εταιρεία παρήγαγε πάνω από 100 αεροσκάφη, μεταξύ των οποίων τα Royal Aircraft Factory BE12, Royal Aircraft Factory R.E.8, Sopwith Pup και Bristol F.2 Fighter σε ένα νέο εργοστάσιο στο Canley (Κάνλεϊ), το οποίο άνοιξε το 1916 και μελλοντικά έγινε το κέντρο των δραστηριοτήτων της εταιρείας.
1919-1939
Η επανέναρξη παραγωγής επιβατικών αυτοκινήτων έγινε το 1919 με μια παλέτα μικρών αυτοκινήτων και το 1924 η εταιρεία είχε μερίδιο αγοράς ανάλογο με μια από τις μεγαλύτερες αυτοκινητοβιομηχανίες της Βρετανίας, της Austin, παράγοντας πάνω από 10.000 αυτοκίνητα το 1924, όμως στα τέλη της δεκαετίας του 1920 τα κέρδη είχαν πέσει δραματικά λόγω μεγάλων επενδύσεων, ενός αποτυχημένου σχεδίου εξαγωγών και κακής εμπορικής πορείας των μεγαλύτερων μοντέλων της εταιρείας. Το 1929 ο John Black (Τζων Μπλακ) έγινε μέλος του διοικητικού συμβουλίου της εταιρείας από τη Hillman, ως συνεργάτης του διευθύνοντος συμβούλου και η πρώτη του επιλογή ήταν η ανάθεση προμήθειας των αμαξωμάτων από άλλες εταιρείες, όπως η Jensen Motors, η Avon και η Swallow Sidecar Company (μετέπειτα Jaguar). Ο Maudslay αποχώρησε από την εταιρεία το 1934 και πέθανε λίγο μετά, σε ηλικία 64 ετών.
Στη δεκαετία του 1930 η τύχη της εταιρείας βελτιώθηκε με μια νέα σειρά μοντέλων, τα Standard Nine και Ten, τα οποία απευθύνονταν στους καταναλωτές με χαμηλότερα εισοδήματα, και στην Έκθεση Αυτοκινήτου το 1935 ανακοινώθηκε η νέα σειρά Flying της εταιρείας.
Δεύτερος Παγκόσμιος Πόλεμος
Κατά τη διάρκεια του Β' Π.Π., η εταιρεία συνέχισε την παραγωγή αυτοκινήτων, αλλά με ενισχυμένα αμαξώματα. Το πιο διάσημο πολεμικό προϊόν της όμως, ήταν το αεροσκάφος De Havilland Mosquito, ειδικά η FB VI εκδοχή του, της οποίας παρήχθησαν 1.100 αντίτυπα. Επίσης, παρήχθησαν 750 αεροσκάφη Airspeed Oxford, 20.000 Bristol Mercury VΙΙΙ κινητήρες και 3.000 άτρακτοι Bristol Beaufighter.
Άλλα πολεμικά προϊόντα περιελάμβαναν 4.000 Beaverette ελαφρώς θωρακισμένα αυτοκίνητα και ελαφρά οχήματα τύπου "τζιπ".
Μετά τον πόλεμο
Με το τέλος του πολέμου, τα οχήματα Eight και Twelve μπήκαν και πάλι στην παραγωγή. Ακόμα πιο σημαντική εξέλιξη, ήταν η εξαγορά το 1945 μέσω του John Black της Triumph Motor Company, που βρισκόταν σε καθεστώς πτώχευσης, αντί τιμήματος 75.000 λιρών. Η Triumph αναδιοργανώθηκε και έγινε θυγατρική της Standard με την επωνυμία "Triumph Motor Company (1945) Limited". Επίσης, μια συμφωνία για την παραγωγή τρακτέρ της Ferguson βοήθησε να καλυφθεί, ο τεράστιος από την εποχή του πολέμου, χώρος του εργοστασίου.
Το 1948 η εταιρεία υιοθέτησε νέα στρατηγική κρατώντας μόνο ένα μοντέλο στην παραγωγή, το Vanguard, ένα μοντέλο με αμερικανικό σχεδιασμό που άντεξε στην παραγωγή μέχρι το 1953, όταν το μικρότερο Eight προστέθηκε στη γκάμα. Νέα εργοστάσια στο εξωτερικό άνοιξαν στην Αυστραλία, στον Καναδά, στην Ινδία και στη Νότια Αφρική. Ο Sir John Black αποχώρησε το 1954. Η επίσημη δικαιολογία για την αποχώρησή του ήταν η ολοένα και χειρότερη κατάσταση της υγείας του, όμως έγινε πρόσφατα γνωστό πως το διοικητικό συμβούλιο του είχε ζητήσει να αποχωρήσει. Ο αναπληρωτής διευθύνων σύμβουλος Alick Dick (Άλικ Ντικ) ανέλαβε τη θέση του και σύντομα η εταιρεία έψαχνε για συνεργάτες ώστε να υπάρξει περαιτέρω ανάπτυξη και υπήρχαν συνομιλίες με τις Chrysler, Massey-Harris-Ferguson, Rootes, Rover και Renault, αλλά τελικώς χωρίς αποτέλεσμα.
Εξωτερικοί σύνδεσμοι
Κατηγορία:Πρώην αυτοκινητοβιομηχανίες Κατηγορία:Βρετανικές αυτοκινητοβιομηχανίες
Μεταβατικό Ισλαμικό Κράτος του Αφγανιστάν
Υπόβαθρο
Μετά την εισβολή στο Αφγανιστάν, ένα συνέδριο το οποίο πραγματοποιήθηκε στη Βόννη υπό την αιγίδα των Ηνωμένων Εθνών, οδήγησε στη δημιουργία της προσωρινής διοίκησης του Αφγανιστάν υπό την ηγεσία του Χαμίντ Καρζάι. Ωστόσο, αυτή η προσωρινή κυβέρνηση, η οποία δεν ήταν ευρέως αντιπροσωπευτική, σχεδιάστηκε να έχει διάρκεια έξι μηνών, προτού αντικατασταθεί από μία μεταβατική κυβέρνηση. Η μετάβαση σε αυτό το δεύτερο στάδιο απαιτούσε τη σύγκληση της παραδοσιακής αφγανικής «εθνοσυνέλευσης», της Λογιά Τζιργκά. Αυτή η «Έκτακτη Λογιά Τζιργκά» εξέλεξε νέο ηγέτη για το κράτος και όρισε τη μεταβατική διοίκηση, η οποία με τη σειρά της θα διακυβερνούσε τη χώρα για μέγιστη περίοδο δύο ετών, μέχρις ότου μία «πλήρως αντιπροσωπευτική κυβέρνηση» θα μπορούσε να εκλεγεί μέσω ελεύθερων και νόμιμων εκλογών.
Παραπομπές
Κατηγορία:Πόλεμος στο Αφγανιστάν 2001 - 2021 Κατηγορία:Προσωρινές κυβερνήσεις Κατηγορία:Πρώην κράτη της Κεντρικής Ασίας Κατηγορία:Πολιτική του Αφγανιστάν
Απόδραση από τη Νέα Υόρκη (ταινία)
Το Απόδραση από τη Νέα Υόρκη (Escape from New York) είναι αμερικανική περιπέτεια φαντασίας του 1981 του Τζον Κάρπεντερ σε σενάριο του ίδιου και του Νικ Κασλ. Πρωταγωνιστoύν οι Κερτ Ράσελ, Λι Βαν Κλιφ, Ντόναλντ Πλέζανς, Έρνεστ Μποργκνάιν, Άιζακ Χέιζ, Χάρι Ντιν Στάντον και Τομ Άτκινς.
Πλοκή
Το 1988 το Μανχάταν μετατράπηκε σε φυλακή υψίστης ασφαλείας, λόγω της κατακόρυφης αύξησης της εγκληματικότητας. Το 1997 όμως, το αεροπλάνο του προέδρου των ΗΠΑ πέφτει στην περιοχή εκείνη και ο ίδιος αιχμαλωτίζεται. Οι αρχές στέλνουν τον μέλλοντα κατάδικο Σνέικ Πλίσκεν (Κερτ Ράσελ) να σώσει τον πρόεδρο και να τον φέρει πίσω σώο και αβλαβή μέσα σε 24 ώρες, αλλιώς ο πρόεδρος θα χάσει μια πολύ σημαντική συνεδρίαση. Ο Σνέικ πρέπει να βρει τον πρόεδρο, να νικήσει τους απαγωγείς του και να τον βγάλει έξω από το Μανχάταν πριν λήξει ο χρόνος.
Πληροφορίες
Ένα σίκουελ της ταινίας με τον τίτλο Απόδραση από το Λος Άντζελες κυκλοφόρησε το 1996, αλλά δεν ήταν επιτυχημένο.
Νεκροταφείο
μικρογραφία|Νεκροταφείο Νεκροταφείο (ή Κοιμητήριο) ονομάζεται ο χώρος ο προορισμένος για την ταφή των νεκρών. Στην Ελλάδα συνηθίζεται η φύτευση κυπαρισσιών στα νεκροταφεία. Κοντά στα νεκροταφεία υπάρχουν συνήθως μαρμαράδικα - καταστήματα τεχνιτών κατασκευαστών τάφων και καφενεία μαζικής εστίασης λόγω του εθίμου του καφέ της παρηγοριάς που είναι μέρος των συνηθειών που απαρτίζουν τις κηδείες στην Ελλάδα. Κοντά στα νεκροταφεία υπάρχουν συνήθως ανθοπωλεία επειδή συνηθίζεται αφενός κατά την κηδεία να παρουσιάζονται στεφάνια με λουλούδια, αλλά και γενικά κατά την επίσκεψη των τάφων σε άλλες στιγμές, οι συγγενείς να φέρνουν λουλούδια.
Αγία Μαρίνα Ζακύνθου
Γεωγραφία
Η Αγία Μαρίνα είναι ημιορεινός οικισμός στο κέντρο της Ζακύνθου. Βρίσκεται στις ανατολικές πλαγιές του Βραχιώνα, βόρεια του Μαχαιράδου και σε μέσο σταθμικό υψόμετρο 180. Απέχει περίπου 13 χλμ. Δ. της πόλης της Ζακύνθου. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 3,708 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 ως Φαγιάς και προσαρτήθηκε στην κοινότητα Σκουλικάδου της Ζακύνθου. Το 1912 ορίστηκε έδρα της ομώνυμης κοινότητας και το 1960 μετονομάστηκε σε Αγία Μαρίνα. Με το ΦΕΚ 244Α - 04/12/1997 αποσπάστηκε από την κοινότητα Αγίας Μαρίνας και προσαρτήθηκε στον δήμο Αρτεμισίων. Με το ΦΕΚ 87Α - 07/06/2010 αποσπάστηκε από τον δήμο Αρτεμισίων και προσαρτήθηκε στον δήμο Ζακύνθου.
Μουσεία
Το Μουσείο Φυσικής Ιστορίας Χέλμη, σχετικό με τη φυσική κληρονομιά της Ζακύνθου, με άιθουσα οπτικοακουστικού υλικού, βιβλιοθήκη και εκπόνηση εκπαιδευτικών προγραμμάτων.
Εκδηλώσεις
Το πανηγύρι της Αγίας Μαρίνας, στις 17 Ιουλίου.
Αγησίλαος Α΄
Ο Αγησίλαος Α' ήταν βασιλιάς της αρχαίας Σπάρτης, που καταγόταν από το γένος των Αγιαδών.
Ήταν γιος και διάδοχος του Δορύσσου. Σύμφωνα με τον Απολλόδωρο βασίλεψε 44 χρόνια (920 π.Χ - 877 π.Χ). Αντιθέτως, ο Παυσανίας υποστηρίζει ότι η βασιλεία του ήταν σύντομη, αλλά και ότι στα χρόνια του εφαρμόστηκαν οι νόμοι του Λυκούργου.
Τον Αγησίλαο διαδέχθηκε ο γιος του, ο Αρχέλαος.
Παραπομπές
Κατηγορία:Βασιλείς της αρχαίας Σπάρτης
Ηλιακή ενέργεια στην Ελλάδα
Η ανάπτυξη της ηλιακής ενέργειας στην Ελλάδα ξεκίνησε το 2006, ενώ οι εγκαταστάσεις φωτοβολταϊκών συστημάτων ανέβηκαν στα ύψη από το 2009 λόγω των ελκυστικών τιμολογίων τροφοδοσίας που άρχισαν να ισχύουν αλλά και των αντίστοιχων κανονισμών για οικιακές εφαρμογές ηλιακών φωτοβολταϊκών. Ωστόσο, το συγκεκριμένο πρόγραμμα χρηματοδότησης δημιούργησε ένα απαράδεκτο έλλειμμα άνω των 500 εκατομμυρίων ευρώ στο ταμείο του ελληνικού Διαχειριστή Μεταφοράς Ηλεκτρικής Ενέργειας. Ο παραπάνω φορέας (ΑΔΜΗΕ) λειτουργεί στη χώρα από το 2011 και "πιστοποιήθηκε από τη Ρυθμιστική Αρχή Ενέργειας (ΡΑΕ) τον Δεκέμβριο του 2012". Για να μειωθεί αυτό το έλλειμμα, εισήχθησαν νέοι κανονισμοί τον Αύγουστο του 2012, μεταξύ των οποίων ήταν και η αναδρομική μείωση των τιμολογίων, με περαιτέρω μειώσεις με την πάροδο του χρόνου. Αυτά τα μέτρα επέτρεψαν να γίνει η διαγραφή του ελλείμματος έως το 2017.
Οι δημοπρασίες έχουν αντικαταστήσει τις ταρίφες και μετά από μια περίοδο στασιμότητας από το 2013, η Ελλάδα από το 2019 άρχισε να εγκαθιστά εκ νέου εκατοντάδες MWp τον χρόνο.
Μέχρι τον Απρίλιο του 2015, η συνολική εγκατεστημένη φωτοβολταϊκή ισχύς στην Ελλάδα είχε φτάσει τα 2.442,6 MW p από τα οποία τα 350,5 MW p εγκαταστάθηκαν πάνω σε στέγες, ενώ τα υπόλοιπα ήταν επίγεια. Η Ελλάδα έχει την πέμπτη θέση στην παγκόσμια κατάταξη σε σχέση με την εγκατεστημένη φωτοβολταϊκή ισχύ, ενώ η φωτοβολταϊκή ισχύς κάλυπτε το 7% της ζήτησης για ηλεκτρική ενέργεια στη χώρα το 2019.
Σε κάθε περίπτωση, σύμφωνα με μια έρευνα που εκπονήθηκε από τον ερευνητικό φορέα Bloomberg NEF (BNEF) σε σχέση με το μέλλον του κλάδου της ηλεκτρικής ενέργειας στη χώρα, την οποία έκανε γνωστή η ΔΕΗ σε σχετική της ανακοίνωση, η Ελλάδα έχει τη δυνατότητα "να αναδειχθεί σε μία από τις χώρες που θα ηγηθούν του ενεργειακού μετασχηματισμού στην Ευρώπη έως το 2030 καθώς η φθηνή ηλιακή και αιολική ενέργεια, οι μπαταρίες και οι αυξανόμενες τιμές του διοξειδίου του άνθρακα μετασχηματίζουν ριζικά το ηλεκτρικό σύστημα της χώρας".
Μέλλον
μικρογραφία|400x400εσ| Παγκόσμια εγκατάσταση φωτοβολταϊκών σε [[βατ κατά κεφαλή ανά χώρα]] μικρογραφία|400x400εσ| Φωτοβολταϊκή συστοιχία στο [[Ληξούρι της Κεφαλονιάς]]
Παραπομπές
Κατηγορία:Ηλιακή ενέργεια
Τζανούτρι
Το Τζανούτρι (ιταλ. Giannutri, ελληνικά: Αρτεμησία) είναι το έκτο μεγαλύτερο νησί του Τοσκανικού αρχιπελάγους μετά την νήσο Έλβα, το Τζίλιο, την Καπραΐα, την νήσο Μοντεκρίστο και την Πιανόζα. Έχει έκταση 2,6 τ. χλμ. και έχει 10 κατοίκους (2008).
Κατηγορία:Νησιά της Τοσκάνης
Παλαιά Μιτζέλα
Η Παλαιά Μιτζέλα είναι παραθαλάσσιος κατεστραμμένος οικισμός από τα χρόνια της Τουρκοκρατίας, κρυμμένος στο δάσος του βορειοανατολικού Πηλίου, στον νομό Μαγνησίας. Είναι η αρχική τοποθεσία του σημερινού χωριού Αμαλιάπολη-Μιτζέλα.
Η αρχαία ονομασία της περιοχής ήταν Ιπνοί. Στις βόρειες και απότομες ακτές τις περιοχής με τις θαλάσσιες σπηλιές ο μύθος λέει ότι έγινε ο γάμος της Θέτιδος με τον Πηλέα και επίσης είναι περιοχή όπου κατά τον Ηρόδοτο Ιπνοί = φούρνοι - καμίνια, τσακίστηκε ο στόλος του Ξέρξη.
Σύμφωνα με την σημασία και την αποκωδικοποίηση του Ελληνικού αλφάβητου, η Αρχαία Ελληνική ονομασία "Ιπνοί" σημαίνει "Οίκος, Έκταση Θαλασσοσπηλαίων, Όπου Η Πνοή Του Ανέμου Και Το Πέλαγος, Κατευθύνουν, Συγκρατούν Και Πλήττουν Τα Πλοία".
Το ανυπότακτο των κατοίκων του οδήγησε στο να καεί το χωριό από τους κατακτητές Φράγκους, επειδή δεν αναγνώριζαν την παπική εξουσία.
Οι Μιτζελιώτες ήταν ξακουστοί ναυτικοί στα πριν του 1821 χρόνια. Είχαν πολλά καΐκια και καράβια, με τα οποία έλαβαν μέρος στην επανάσταση του 1821, με αποτέλεσμα να καεί το χωριό, από τους Τούρκους αυτή την φορά, το 1821. Στην ιστορία έχουν μείνει και οι γυναίκες της Μιτζέλας, οι οποίες προτίμησαν να πέσουν στο γκρεμό ή την θάλασσα με τα παιδιά τους για να μην αιχμαλωτιστούν και ατιμαστούν.
Είναι πλέον χωριό-φάντασμα, το οποίο κάποτε είχε 19 εκκλησίες και 800 κατοίκους. Σήμερα είναι ολότελα δασωμένος και ακατοίκητος τόπος.
Πέρασαν από την περιοχή και την κατέστρεψαν, με ιστορική χρονολογική σειρά, Πέρσες το 490-480 π.Χ., Ρωμαίοι 197 π.Χ.,  Γότθοι 396 μ.Χ.,  Ούνοι 540 μ.Χ.,  Σλάβοι 6ος αιώνας μ.Χ.
Σαρακηνοί, Βούλγαροι, Φράγκοι, Καταλανοί, Αρβανίτες, Μογγόλοι Οθωμανοί Τούρκοι και νεότερα Ιταλοί, Γερμανοί, Βούλγαροι & Αλβανοί.
Εξωτερικοί σύνδεσμοι
Κατηγορία:Εγκαταλελειμμένα χωριά του νομού Μαγνησίας
Θάνατοι τον Ιούλιο του 2018
Παραπομπές
07
Δείκτης Ηφαιστειακής Εκρηκτικότητας
thumb|290px|Παράσταση του VEI κατ΄ όγκο αναβλημάτων Ο Δείκτης Ηφαιστειακής Εκρηκτικότητας, ή απλούστερα Κλίμακα Ηφαιστειακής Εκρηκτικότητας, με διεθνές αρκτικόλεξο VEI (= Volcanic Explosivity Index) είναι η καθιερωμένη σήμερα διεθνώς κλίμακα μέτρησης της ηφαιστειακής ενέργειας που εκλύεται κατά την έκρηξη ενός ηφαιστείου. Πρόκειται για οκτάβαθμη λογαριθμική κλίμακα επί της οποίας βασικό κριτήριο έχει ληφθεί η κατ΄ όγκον ποσότητα των ηφαιστειακών αναβλημάτων σε κυβικά χλμ. που εκτινάσσονται κατά περίπτωση στον αέρα. Η κλίμακα αυτή επινοήθηκε από τους ηφαιστειολόγους ερευνητές Κρις Νιούχολ του Geological Survey των ΗΠΑ (Αμερικανός) και Στιβ Σελφ του Πανεπιστημίου Χαβάης (Άγγλος) το 1982.
Γενικά
Παρότι τα ηφαίστεια είναι παρατηρήσιμα από τους μυθικούς χρόνους, διατηρώντας μέχρι σήμερα την πρώτη θέση του ανθρώπινου δέους σε γεωλογικό φαινόμενο, εν τούτοις η κατάταξη αυτών αναλογικά με την καταστροφή που μπορεί να προκαλέσουν είναι ιδιαίτερα δύσκολη, τόσο κατά μέγεθος, όσο και κατά συχνότητα δράσης εκάστου. Τούτο συμβαίνει κυρίως από το γεγονός ότι άμεσα παρατηρήσιμα είναι μόνο τα εξωτερικά φαινόμενα που συνοδεύουν τις διεγέρσεις και οι συνέπειες αυτών και όχι τόσο ο μηχανισμός δημιουργίας τους. Ένα από τα βασικότερα στοιχεία των συνεπειών μιας ηφαιστειακής δραστηριότητας είναι η επακόλουθη απόθεση των ηφαιστειακών αναβλημάτων, ιδιαίτερα ηφαιστειακής τέφρας και λάβας στην επιφάνεια του γεωφλοιού, τα οποία και είναι μετρήσιμα τόσο κατ΄ έκταση, όσο και κατά ποσότητα, αλλά και ακόμα κατά γεωλογικό χρόνο απόθεσης.
Έτσι με βασικό κριτήριο τον όγκο των αναβλημάτων, και λαμβάνοντας υπόψη το ύψος της ηφαιστειακής στήλης, την ταξινόμηση των ηφαιστείων κ.ά δευτερογενή περιγραφικά και στατιστικά στοιχεία οι παραπάνω ηφαιστειολόγοι επινόησαν την κλίμακα VEI, με οκτώ λογαριθμικές βαθμίδες (δηλαδή δεκαπλάσιας διαφοράς η μία από την άλλη) από 0 μέχρι 8 και που χαρακτηρίζονται περιγραφικά σύμφωνα με τον παρακάτω πίνακα. Το μέγιστο της κλίμακας είναι το 8 και αντιστοιχεί σε όγκο αναβλημάτων μεγαλύτερο των 1.000 κ.χλμ. Παράλληλα, από τα δευτερεύοντα κριτήρια οι ηφαιστειακές εκρήξεις κατηγοριοποιούνται κατά βαθμίδες της κλίμακας καθώς και κατ΄ άλλα μεγέθη όπως χρονική διάρκεια, διείσδυση σε ατμοσφαιρικά στρώματα και συχνότητα επανάληψης.
Σημειώσεις
Κατηγορία:Ηφαιστειολογία Κατηγορία:Ηφαιστειότητα Κατηγορία:Κλίμακες
Γοργόνα (νησί)
Η Γοργόνα (ιταλ. Isola di Gorgona) είναι το μικρότερο νησί του Τοσκανικού αρχιπελάγους. Έχει έκταση 2,23 τ. χλμ..
Γοργόνα
Ράσκα ποταμός
Ο Ράσκα (σερβικά : Рашка) είναι ποταμός της Σερβίας αριστερός παραπόταμος του ποταμού Ιμπάρ στην περιοχή Ράσκα της Σερβίας και κατά επέκταση του Μεγάλου Μοράβα.
Έχει μήκος 60 χιλιόμετρα και πηγάζει στα νότια της μονής Σοποτσάνι μέσα σε μια μικρή σπηλιά. Η πηγή του σήμερα είναι καλυμμένη από τα νερά του υδροηλεκτρικού εργοστάσιου Ρας, το οποίο τέθηκε σε λειτουργία το 1953. Μεγαλύτερη πόλη που διασχίζει είναι το Νόβι Παζάρ.
Αναφορές
Κατηγορία:Ποταμοί της Σερβίας Κατηγορία:Παραπόταμοι του Μεγάλου Μοράβα
Πολυδέκτης ο Λακεδαιμόνιος
Ο Πολυδέκτης ήταν μυθικός βασιλιάς της Σπάρτης.
Ήταν γιος του Πρυτάνεως, τον οποίο διαδέχτηκε στον θρόνο. Γιοί του ήταν ο Εύνομος ο Λακεδαιμόνιος και ο Λυκούργος (νομοθέτης).
Κατηγορία:Μυθικοί βασιλείς της Σπάρτης
Too Weird to Live, Too Rare to Die!
Το Too Weird to Live, Too Rare to Die! είναι το τέταρτο στούντιο άλμπουμ από το αμερικανικό ροκ συγκρότημα Panic! at the Disco. Κυκλοφόρησε στις 8 Οκτωβρίου του 2013 από την Decaydance και την Fueled by Ramen. Είναι το πρώτο άλμπουμ της μπάντας ως τρίο. Παραγωγός ήταν ο Butch Walker και είναι το πρώτο άλμπουμ με τον μπασίστα Dallon Weekes, ο οποίος εντάχθηκε αρχικά στη μπάντα το 2009, σε ρόλο περιοδεύοντα μπασίστα μετά την αποχώρηση του Jon Walker.
To άλμπουμ έχει χαρακτηριστεί ως "δίσκος για πάρτι" από τον Brendon Urie. Από το άλμπουμ βγήκαν 3 singles, το "Miss Jackson", το "This Is Gospel", "Girls/Girls/Boys", και το "Nicotine". Η συνολική αισθητική του άλμπουμ επηρεάζεται από τη χορευτική μουσική, την ηλεκτρονική μουσική και το χιπ χοπ.
Το άλμπουμ έκανε το ντεμπούτο του στο νούμερο δύο του Billboard 200, δίνοντας στο συγκρότημα το δεύτερο νούμερο 2 της σταδιοδρομίας τους.
Παραπομπές
Κατηγορία:Άλμπουμ του 2013 Κατηγορία:Δισκογραφία των Panic! at the Disco
Ζήθος
Στην ελληνική μυθολογία ο Ζήθος ήταν ο ένας από τα δίδυμα παιδιά της Αντιόπης και του Δία, που μεγάλωσαν στον Κιθαιρώνα αναθρεμμένα από κάποιο βοσκό. Ο Ζήθος βοήθησε να ανεγερθούν τα τείχη των Θηβών: Με τη μεγάλη του δύναμη μετέφερε στους ώμους του βράχους από τα γειτονικά βουνά, οι οποίοι, με τις θείες μελωδίες της λύρας του αδελφού του Αμφίονα, ανέβαιναν μόνοι τους και οικοδομούσαν τα τείχη. Ο Ζήθος υπήρξε αδίκως θύμα της οργής των θεών Απόλλωνα και Αρτέμιδος για την ανευλάβεια της συζύγου του Αμφίονα, της Νιόβης. Αναφέρεται ότι ο Ζήθος έλαβε μέρος στον Τρωικό Πόλεμο ως ένας από τους αρχηγούς των Βοιωτών.
Ζήθος ονομάζεται ο μεγαλύτερος κρατήρας πάνω στον δορυφόρο Θήβη του πλανήτη Δία, ο μόνος κρατήρας της Θήβης που έχει δικό του όνομα.
Παραπομπές
Ζηθος Ζηθος Ζηθος
Παράνθρωπος
Παράνθρωπος (Paranthropus), ονομάζεται ένα γένος ανθρωπίνων που έχει αφανιστεί. Πρόκειται για δίποδα ανθρωποειδή που διαχωρίστηκαν από την εξέλιξη των λεπτοφυών αυστραλοπιθηκίνων (Αυστραλοπίθηκος) και δημιούργησαν το γένος Παράνθρωπος. Αποκαλούνται συχνά εύρωστοι αυστραλοπιθηκίνες (robust australopithecine), και μέχρι πρότινος πιστεύεται πως άνηκαν στο ίδιο γένος με τους άλλους αυστραλοπιθηκίνες, τους Αυστραλοπίθηκους. Η ταξινόμηση των εύρωστων αυστραλοπιθηκίνων ως ξεχωριστό γένος (Παράνθρωπος), ή όχι, έχει διχάσει την επιστημονική κοινότητα.
Εξωτερικοί σύνδεσμοι
Κατηγορία:Ανθρωπίδες Κατηγορία:Ανθρώπινη εξέλιξη Κατηγορία:Προϊστορικά πρωτεύοντα
Άννα Λουίζα Φέζε
μικρογραφία|200x200εσ|Ο Λεοπόλδος Α΄ και η Άννα-Μαρία. Η Άννα-Λουίζα Φόζε, πριγκίπισσα της Αγίας Ρωμαϊκής Αυτοκρατορίας, γερμ.: Anna Louise Föhse (22 Μαρτίου 1677 στο Ντεσάου - 5 Φεβρουαρίου 1745) ήταν μία Γερμανή αυτοκρατορική πριγκίπισσα. Γεννήθηκε ως απλή πολίτης, κόρη του Ροδόλφου Φέζε (απεβ. 1698), φαρμακοποιού στο Ντέσαου και της Aγνής Όμε (1707). Παντρεύτηκε τον Λεοπόλδο Α΄ πρίγκιπα του Άνχαλτ-Ντέσαου και αργότερα έγινε ευγενής από τον Λεοπόλδο Α΄ αυτοκράτορα της Γερμανίας.
Βιογραφία
Το ίδιο έτος 1698 ανέλαβε τη διακυβέρνηση. Η Άννα-Λουίζα και ο Λεοπόλδος Α΄ είχαν δέκα παιδιά μαζί. Ο Λεοπόλδος Α΄ επίσης γέννησε δύο νόθα παιδιά το 1733 και το 1735.
Οι σχέσεις μεταξύ της Άννας-Λουίζας και της πεθεράς της βελτιώθηκαν αργότερα. Είχε επίσης καλή σχέση με τη βασιλική οικογένεια της Πρωσίας. Η άνοδός της ήταν το θέμα των εφημερίδων της εποχής και πολλών θεατρικών έργων. Απεβίωσε το 1745. Απογοητευμένος από την απώλεια της, ο Λεοπόλδος Α΄ απεβίωσε μόλις δύο χρόνια αργότερα.
Οικογένεια
Παντρεύτηκε το 1698 τον Λεοπόλδο Α΄ των Άνχαλτ πρίγκιπα του Άνχαλτ-Ντέσαου και είχε τέκνα:
Παραπομπές
Κατηγορία:Πριγκίπισσες της Γερμανίας
Διοργανώσεις Ε.Π.Σ. Πειραιά 2011–12
Για την περίοδο 2011–12, η Ένωση Ποδοσφαιρικών Σωματείων Πειραιά είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην Νομαρχία Πειραιά.
Επισημαίνεται ότι οι δύο πρωταθλητές των ομίλων της Α' κατηγορίας, σε αντίθεση με τα προηγούμενα χρόνια, θα συμμετάσχουν στο Πρωτάθλημα Πρωταθλητριών Ε.Π.Σ. της Ε.Π.Ο., με στόχο να διεκδικήσουν την άνοδό τους στη Δ' Εθνική.
Πρωτάθλημα
Για την περίοδο 2011–12, δομή του πρωταθλήματος της Ε.Π.Σ. Πειραιά είναι η εξής:
Α΄ Κατηγορία
Η κορυφαία κατηγορία της ΕΠΣΠ απαρτίζεται από δυο ομίλους των 16 και 15 συλλόγων. Οι πρωταθλητές των δύο ομίλων συμμετέχουν στο Πρωτάθλημα Πρωταθλητριών ΕΠΣ όπου θα διεκδικήσουν την άνοδο στη Δ΄ Εθνική ποδοσφαίρου ανδρών.
Β' Κατηγορία
Η Β΄ κατηγορία διεξάγεται σε 2 ομίλους των 14 ομάδων. Οι σύλλογοι που θα τερματίσουν στις 2 πρώτες θέσεις των ομίλων προβιβάζονται σην Α´ Κατηγορία.
Γ' Κατηγορία
Το πρωτάθλημα της Γ΄ Κατηγορίας διεξάγεται σε έναν όμιλο με τη συμμετοχή 12 συλλόγων.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2011–12 κατέκτησε ο Ατρόμητος Πειραιά, για 4η φορά στην ιστορία του.
Παραπομπές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 2011-2012
Μπέγκα
Ο Μπέγκα (ρουμανικά : Bega, σερβικά : Бегеј) είναι ποταμός που διέρχεται από τη Ρουμανία και τη Σερβία.
Πηγάζει από τα βουνά της Ποϊάνα Ρούσκα, τα οποία είναι μέρος της οροσειράς των Καρπαθίων. Ρέει μέσα από τις πόλεις Φάτζιτ και Τιμισοάρα της Ρουμανίας και στη Σερβία μέσα από χωριά Ιτέμπεϊ, Νέα Ιτέμπεϊ, Τόρακ, και μέσα από την πόλη του Ζρένιανιν.
Εξωτερικοί σύνδεσμοι
Κατηγορία:Ποταμοί της Σερβίας Κατηγορία:Ποταμοί της Ρουμανίας
Παναγιώτης Ζαΐμης
Γεννήθηκε στην Αθήνα και ήταν γιος του Θρασύβουλου Ζαΐμη και της Ελένης Μουρούζη. Πολιτεύθηκε για πρώτη φορά το 1895 εκλεγόμενος βουλευτής Καλαβρύτων. Επανεξελέγη στις εκλογές του 1899, 1906, 1911 και 1915.
Στην κυβέρνηση Κυριακούλη Μαυρομιχάλη διετέλεσε υπουργός παιδείας και εκκλησιαστικών. Ήταν παντρεμένος με την Μαρία Εμπειρίκου και είχε αποκτήσει παιδιά.
Εξωτερικοί σύνδεσμοι
Κατηγορία:Βουλευτές Καλαβρύτων Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως Παναγιωτης Κατηγορία:Οικογένεια Εμπειρίκου
Προγκρές Μ-47
Το Προγκρές Μ-47 (η NASA του έδωσε την ονομασία Progress 10 or 10P) ήταν ρωσικό μη επανδρωμένο διαστημόπλοιο που εκτοξεύτηκε το 2003 για να ανεφοδιάσει τον Διεθνή Διαστημικό Σταθμό. Ήταν της έκδοσης Μ και είχε αριθμό σειράς 247. Μετέφερε τρόφιμα, νερό, οξυγόνο, καύσιμα καθώς και εξοπλισμό για την διεξαγωγή επιστημονικής έρευνας. Ήταν το πρώτο διαστημόπλοιο που έφτασε στον σταθμό μετά την καταστροφή του Κολούμπια, που συνέβη μία ημέρα πριν από την εκτόξευσή του.
Αποστολή
Εκτοξεύτηκε από το κοσμοδρόμιο του Μπαϊκονούρ με πύραυλο Soyuz-U στις 2 Φεβρουαρίου 2003 (12:59:40 GMT). Συνδέθηκε με την οπίσθια θύρα του τμήματος Ζβεζντά του σταθμού στις 4 Φεβρουαρίου (14:49:04 GMT) όπου και παρέμεινε για επτά σχεδόν μήνες, μέχρι την αποσύνδεσή του στις 27 Αυγούστου (22:48:08 GMT) προκειμένου να απελευθερωθεί η θύρα για το επόμενο διαστημόπλοιο ανεφοδιασμού, το Προγκρές Μ-48. Το Μ-47 καταστράφηκε στην ατμόσφαιρα την επομένη πάνω από τον Ειρηνικό Ωκεανό.
Παραπομπές
Κατηγορία:Αποστολές στο Διεθνή Διαστημικό Σταθμό Κατηγορία:Αποστολές διαστημοπλοίων Προγκρές Κατηγορία:Διαστημικές αποστολές το 2003
Κουίντον Ντέι
Ο Κουίντον Ντέι, γεννημένος στις 23 Σεπτεμβρίου 1984 στο Κάνσας Σίτυ του Μιζούρι, είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.
Βιογραφία
Ο Ντέι ξεκίνησε να αγωνίζεται στο λύκειο με την ακαδημία Πασέο, οδηγώντας την ομάδα του στην δεύτερη θέση του πολιτειακού πρωταθλήματος με 20,2 πόντους, 5,0 ασίστ, 6,0 κλεψίματα και 3,2 ριμπάουντ ανά αγώνα.
Φοίτησε στο πανεπιστήμιο της νότιας Καλιφόρνιας και φόρεσε την φανέλα των USC Trojans, το 2003. Στην πρώτη του χρονιά έπαιξε σε μόλις έξι αγώνες και στην συνέχεια μεταγράφηκε στο πανεπιστήμιο του Μιζούρι στο Κάνσας Σίτυ, την γενέτειρα του. Εκεί παρέμεινε για τρεις σεζόν, πετυχαίνοντας 13,1 πόντους στην πρώτη, 20,3 πόντους στην δεύτερη και 16,9 πόντους στην τρίτη του χρονιά.
Αφού δεν κατάφερε να γίνει ντραφτ για το ΝΒΑ, υπέγραψε στην ουγγρική Κάποσβαρ, στην οποία παρέμεινε μέχρι τον Ιανουάριο του 2008, όταν μεταγράφηκε στην Τουρκία και την Ισικσπόρ. Την επόμενη σεζόν, φόρεσε την φανέλα της πολωνικής Γιάροσλαβ και το καλοκαίρι του 2009 υπέγραψε στον Άρη Θεσσαλονίκης. Με την ελληνική ομάδα αγωνίστηκε σε δύο αγώνες πρωταθλήματος και δύο ακόμη για τον προκριματικό γύρο της Ευρωλίγκα, πριν αφεθεί ελεύθερος και επιστρέψει στην Πολωνία, αυτή την φορά για την Σπορτίνο Ινοβρότσλαβ.
Το 2010-11, αγωνίστηκε στην Κάζμα από το Κουβέιτ και την επόμενη χρονιά φόρεσε κατά σειρά την φανέλα της λιβανέζικης Χαμπάμπ, της ASU και της Ασέκο Γκντίνια‎ από την Πολωνία. Το καλοκαίρι του 2012, υπέγραψε στην Ουνιόν Νοϊσατέλ από την Ελβετία, όπου παρέμεινε για τρία χρόνια, πριν μεταγραφεί το καλοκαίρι του 2015 στην, επίσης ελβετική, Μασάνιο.
Θανάσης Ντίνας (ποδοσφαιριστής)
Ο Θανάσης Ντίνας (Κομοτηνή, 12 Νοεμβρίου 1989) είναι Έλληνας ποδοσφαιριστής, ο οποίος αγωνίζεται στη θέση του μεσοεπιθετικού ή του ακραίου επιθετικού για τον ΟΦΗ.
Σε συλλογικό επίπεδο
Ξεκίνησε την καριέρα του από τις ακαδημίες της Skoda Ξάνθη και το 2008 προωθήθηκε στην πρώτη ομάδα, με τη φανέλα της οποίας είχε μόλις μια συμμετοχή. Την επόμενη χρονιά πήγε ως δανεικός στην ομάδα της Ζακύνθου όπου παρέμεινε δύο χρόνια. Η Παναχαϊκή υπήρξε ο επόμενος σταθμός στην καριέρα του το 2010, με την οποία καθιερώθηκε ως βασικός και φόρεσε το περιβραχιόνιο του αρχηγού. Το καλοκαίρι του 2012 εκδήλωσαν έντονα το ενδιαφέρον τους αρκετές ομάδες όπως η ΑΕΚ και η Αταλάντα, όμως παρέμεινε στην Παναχαϊκή. Τελικά, τον Ιανουάριο του 2013 υπέγραψε στον Παναθηναϊκό συμβόλαιο διάρκειας 3,5 ετών.
Τον Αύγουστο του 2015 παραχωρήθηκε ως ελεύθερος στον Πλατανιά, ενώ δύο χρόνια αργότερα συμφώνησε με τα Τρίκαλα.
ΟΦΗ
Τον Γενάρη του 2018 ο Θανάσης Ντίνας πήγε στον ΟΦΗ.
Στις εθνικές ομάδες
Τον Νοέμβριο του 2014 κλήθηκε για πρώτη φορά στην εθνική Ελλάδας εν όψει των αγώνων εναντίον των Νήσων Φερόε (για τα προκριματικά του Euro 2016) και της Σερβίας (φιλικός), χωρίς να αγωνιστεί.
Διακρίσεις
Την αγωνιστική περίοδο 2011-12 αναδείχθηκε ως ο καλύτερος νέος ποδοσφαιριστής της Football League, στις ετήσιες βραβεύσεις του ΠΣΑΤ.
Πηγές
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Παναχαϊκής Κατηγορία:Ποδοσφαιριστές Α.Π.Σ. Ζακύνθου Κατηγορία:Ποδοσφαιριστές Α.Ο. Πλατανιά Κατηγορία:Ποδοσφαιριστές Α.Ο. Τρικάλων Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΟΦΗ Κατηγορία:Ποδοσφαιριστές Φούτμπολ Λιγκ (Ελλάδα)
Σάββας Παυλίδης
Ο Σάββας Παυλίδης (πέθανε στις 29 Ιουλίου 1933) ήταν Έλληνας δικηγόρος. Υπήρξε ο πρώτος εκλεγμένος Δήμαρχος Ρόδου με βραχύβια θητεία, από το 1912 ως το 1913. Ήταν γνωστός και ως "Σάββας Εφέντης".
Βιογραφία
Κέρδισε τις πρώτες δημοτικές εκλογές που έγιναν το Μάρτιο του 1911. Έγινε έτσι ο πρώτος αιρετός Δήμαρχος Ρόδου. Παύτηκε από τους Ιταλούς το 1913. Υπήρξε επίσης πρόεδρος του Κοινοτικού Συμβουλίου και μέλος του Δημοτικού Συμβουλίου.
Πέθανε σε μεγάλη ηλικία από ανακοπή καρδιάς στην Αθήνα, τον Ιούλιο του 1933 (νοσηλευόταν στο νοσοκομείο "Ευαγγελισμός"). Το Κοινοτικό Συμβούλιο εξέδωσε ψήφισμα στις 29 Ιουλίου και διέκοψε σε ένδειξη πένθους τις συνεδριάσεις του επί 8 ημέρες.
Παραπομπές
Παυλιδης Σαββας Παυλιδης Σαββας
Χαρίλαος ο Λακεδαιμόνιος
Ο Χαρίλαος ή Χάριλλος ήταν βασιλιάς της Σπάρτης.
Ήταν εγγονός του Πολυδέκτη και γιος του Εύνομου. Όταν πέθανε ο πατέρας του ο Χαρίλαος δεν είχε γεννηθεί ακόμα κι η μητέρα του ζήτησε από τον θείο του Λυκούργο όταν γεννηθεί να τον σκοτώσει και να την παντρευτεί. Ο Λυκούργος της είπε ότι δέχεται αλλά όταν γεννήθηκε ο Χαρίλαος τον πήρε και το πήγε στην αγορά και τον ανακήρυξε βασιλιά με το όνομα Χαρίλαος (Χαρά του λαού). Ο Λυκούργος πριν φύγει από την Σπάρτη έγραψε τους γνωστούς του νόμους τους οποίους ο Χαρίλαος ήταν ο πρώτος που τους εφάρμοσε.
Πέσο Νικαράγουας
Το πέσο ήταν το νόμισμα της Νικαράγουας, από το 1878 έως το 1912. Ήταν το πρώτο εθνικό νόμισμα της Νικαράγουας το οποίο αντικατέστησε το ρεάλ της Δημοκρατίας της Κεντρικής Αμερικής μέλος της οποίας ήταν και η Νικαράγουα.
Υποδιαίρεση του νομίσματος ήταν το σεντάβο με αναλογία 1 πέσο = 100 σεντάβο. Μετά την από περίοδο υψηλού  πληθωρισμού το πέσο αντικαταστάθηκε από την κόρδοβα με ισοτιμία 12 ½ πέσο = 1 κόρδοβα.
Χαρτονομίσματα
Από το 1881 εκδόθηκαν χαρτονομίσματα των 1, 5, 25, 50 και 100 πέσο. Το 1885 προστέθηκαν χαρτονομίσματα αξίας 10, 20 και 50 σεντάβο και τέλος το 1894 χαρτονομίσματα των 10 πέσος.
Πηγές
Κατηγορία:Ιστορικά νομίσματα Κατηγορία:Οικονομία της Νικαράγουας
Πετίτ
Ο Αρμάντο Γκονσάλβες Τεϊσέιρα (γεννημένος στις 25 Σεπτεμβρίου 1976), πιο γνωστός ως Πετίτ, είναι ένας Πορτογάλος ποδοσφαιριστής, ο οποίος αγωνίζεται για λογαριασμό της Μποαβίστα, ομάδας της Β' Κατηγορίας Πορτογαλίας, ως αμυντικός μέσος.
Έλαβε το παρατσούκλι Πετίτ λόγω του μικρού ύψους του, αλλά και επειδή γεννήθηκε στη Γαλλία. Έγινε επίσης γνωστός ως Pitbull από τους οπαδούς, λόγω του άγριου τρόπου παιχνιδιού του, σε συνδυασμό με το εξαιρετικό σουτ που διαθέτει από μεγάλες αποστάσεις.
Ώντας Πορτογάλος διεθνής κατά τη δεκαετία του 2000, ο Πετίτ εκπροσώπησε τη χώρα του σε δύο Παγκόσμια Κύπελλα – τερματίζοντας τέταρτος στο Παγκόσμιο Κύπελλο του 2006 – καθώς και σε ανάλογο αριθμό Ευρωπαϊκών Πρωταθλημάτων.
Πρώτα Χρόνια / Μποαβίστα
Ο Πετίτ γεννήθηκε από Πορτογάλους γονείς στο Στρασβούργο της Γαλλίας, απ'όπου επέστρεψε στη μητρική του χώρα ενώ ήταν ακόμη βρέφος. Μετά από τέσσερα χρόνια σε μικρομεσαίες ομάδες, αγωνίστηκε για πρώτη φορά στην Α' Κατηγορία με τη Ζιλ Βισέντε ΦΚ, όπου αποτέλεσε παίκτη-κλειδί, βοηθώντας την ομάδα του Μπαρσέλος να τερματίσει στην καλύτερη θέση της ιστορίας της στο πορτογαλικό πρωτάθλημα (5η, χάνοντας για μία μόλις θέση την πρόκριση στο Κύπελλο ΟΥΕΦΑ).
Μετά από μία σεζόν, ο Πετίτ αποχώρησε από την ομάδα με προορισμό την Μποαβίστα, αποτελώντας βασικό συντελεστή στη μοναδική κατάκτηση του πρωταθλήματος στην ιστορία του συλλόγου, και δοκιμάζοντας για πρώτη φορά την εμπειρία του UEFA Champions League.
Μπενφίκα
Το καλοκαίρι του 2002 ο Πετίτ μεταγράφηκε στην Μπενφίκα, αποτελώντας, από την πρώτη του στιγμή στους Αετούς της Λισσαβόνας, βασικό στέλεχος της ομάδας. Στην τρίτη του σεζόν, πέτυχε δύο τέρματα σε 29 αγώνες καθώς οι Κόκκινοι έβαλαν τέλος σε 11 χρόνια χωρίς κατάκτηση πρωταθλήματος.
Μετά από άκρως ικανοποιητικές εμφανίσεις στην πορεία της ομάδας στο Τσάμπιονς Λιγκ της σεζόν 2005–06, η οποία τελείωσε άδοξα από τη μετέπειτα νικήτρια της διοργάνωσης Μπαρτσελόνα στα προημιτελικά, υπήρχαν φήμες περί επαφών της Μάντσεστερ Γιουνάιτεντ και της Ολιμπίκ Λυών με τον παίκτη, ο οποίος όμως ήταν επιφυλακτικός στο θέμα της αποχώρησής του από μια από τις αγαπημένες του ομάδες, παραμένοντας σε αυτήν άλλα δύο χρόνια.
ΦΚ Κολωνία
Στις 29 Ιουλίου 2008, ο Πετίτ υπέγραψε συμβόλαιο συνεργασίας με τη νεοπροβιβασθείσα στην Μπουντεσλίγκα ΦΚ Κολωνία. Πέτυχε το πρώτο του τέρμα με τη νέα του ομάδα στις 7 Αυγούστου, σε έναν αγώνα απέναντι στην ΣΦ Νίερεντεραουαρμπαχ στα πλαίσια του Κυπέλλου Γερμανίας εκείνης της σεζόν. Την 1η Νοεμβρίου πέτυχε το πρώτο του τέρμα στην Μπουντεσλίγκα, στις καθυστερήσεις ενός αγώνα με την ΦφΜ Στουτγκάρδη, σε μια νίκη της ομάδας του με 3–1, τελειώνοντας την πρώτη του σεζόν με 31 αγώνες στο ενεργητικό του επί των 34 της σεζόν συνολικά, με την ομάδα του να εξασφαλίζει με μια σχετική άνεση την παραμονή στην κατηγορία.
Ο 35χρονος τότε Πετίτ έχασε το σύνολο της σεζόν 2011–12 λόγω ενός τραυματισμού στον πρόσθιο χιαστό σύνδεσμο, ενώ η ομάδα της Κολωνίας υποβιβάστηκε.
Τελευταία χρόνια
Τον Αύγουστο του 2012, σε ηλικία περίπου 36, ο Πετίτ επέστρεψε στην Μποαβίστα, με την ομάδα να βρίσκεται πλέον στη Β' Κατηγορία Πορτογαλίας.
Διεθνής Καριέρα
Ο Πετίτ πργματοποίησε το διεθνές ντεμπούτο του με την Πορτογαλία στις 2 Ιουνίου 2001, σε μια ισσοπαλία με σκορ 1–1 απέναντι στο Έιρε στο Δουβλίνο για την προκριματική φάση του Παγκοσμίου Κυπέλλου του 2002. Αγωνίστηκε με την εθνική του ομάδα στην τελική φάση της διοργάνωσης, ενώ ήταν επίσης μέλος της ομάδας που έφτασε μέχρι τον τελικό του Euro 2004, διοργανώτρια του οποίου ήταν η Πορτογαλία.
Ο Πετίτ σκόραρε δύο φορές με χτυπήματα φάουλ από μακρινή απόσταση σε έναν εντός έδρας θρίμβο με 7–1 επί της Ρωσίας, για την προκριματική φάση του Παγκοσμίου Κυπέλλου του 2006, στην τελική φάση του οποίου τελικά συμμετείχε, που έγινε στη Γερμανία, πετυχαίνοντας ένα αυτογκόλ στο 61ο λεπτό του μικρού τελικού απέναντι στη διοργανώτρια χώρα, αποτελώντας τον τέταρτο παίκτη που σκόραρε με αυυτό τον τρόπο στη διάρκεια της διοργάνωσης.
Μετά το πέρας του Euro 2008, όπου αγωνίστηκε βασικός με την ομάδα που έφτασε ως τα προημιτελικά της διοργάνωσης, ο Πετίτ ανακοίνωσε την απόσυρσή του από την εθνική ομάδα της χώρας του, σε ηλικία περίπου 32 ετών. Συνολικά, μέτρησε 57 συμμετοχές και τέσσερα τέρματα με την Εθνική Πορτογαλίας.
Σαύρα Έβρου
Τα Σαύρα είναι πεδινό χωριό της περιφερειακής ενότητας Έβρου σε υψόμετρο 100 μέτρα.
Γεωγραφία - Ιστορία
Η Σαύρα βρίσκεται νότια του Ερυθροποτάμου σε απόσταση 20,5 χλμ. ΒΔ. από το Διδυμότειχο και 32 χλμ. ΝΔ. από την Ορεστιάδα. Το χωριό ιδρύθηκε την περίοδο της τουρκοκρατίας από Τούρκους πρόσφυγες της Ανατολίας και αναφερόταν με το όνομα "Σουμπασκιοϊ" (δηλαδή Πρωτονέρι). Με την ανταλλαγή των πληθυσμών του 1923, εγκαταστάθηκαν περίπου 30 οικογένειες πρόσφυγες κυρίως από τις περιφέρειες Μακράς Γέφυρας και Σαράντα Εκκλησιών της Ανατολικής Θράκης, ενώ παρέμειναν αρκετές οικογένειες μουσουλμάνων, που τελικά εγκατέλειψαν την περιοχή το 1944. Στο χωριό ζουν και λίγες οικογένειες μουσουλμάνων ρομά (κατσίβελοι). Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Βρυσικών. Σύμφωνα με το Πρόγραμμα «Καλλικράτης», μαζί με τη Βρυσικά αποτελούν την τοπική κοινότητα Βρυσικών που ανήκει στη δημοτική ενότητα Μεταξάδων του δήμου Διδυμοτείχου και σύμφωνα με την απογραφή 2011 έχει πληθυσμό 142 κατοίκους.
Κοινότητα Σταυροπηγίου Μεσσηνίας
Η Κοινότητα Σταυροπηγίου, με έδρα το Σταυροπήγιο, περιέχει τους οικισμούς Σταυροπήγιο και Μάλτα. Διοικητικά ανήκει στη Δημοτική Ενότητα Αβίας, του Δήμου Δυτικής Μάνης και υπάγεται στην Περιφερειακή Ενότητα Μεσσηνίας, της Περιφέρειας Πελοποννήσου. Σύμφωνα με την Απογραφή του 2011, έχει 414 κατοίκους.
Σταυροπήγιο Μεσσηνίας
Το Σταυροπήγιο είναι μεσογειακό χωριό πνιγμένο στα ελαιοπερίβολα, κτισμένο στην πλαγιά του λόφου όπου βρίσκεται το Κάστρο της Ζαρνάτας. Διαθέτει Νηπιαγωγείο. Το Σταυροπήγιο ήταν έδρα Επισκοπής και καπεταναίοι της περιοχής ήταν οι μετέπειτα Μπέηδες της Μάνης, Τζανέτμπεης Κουτούφαρης (πρώτος Μπέης 1776-1779) και ο Παναγιώτμπεης Κουμουντουράκης (1798-1803).
Μάλτα Αβίας Μεσσηνίας
Η Μάλτα είναι Μανιάτικο Πυργοχώρι, όπου υπάρχει ο ιστορικός πύργος των Κουτουφαραίων - Αλούπηδων. Στην περιοχή δεσπόζει σε κοντινό λόφο ο πύργος του Μαυρίκου (1814), χαρακτηρισμένος Ιστορικό Διατηρητέο Μνημείο, από το Υπουργείο Πολιτισμού. Πρόκειται για οχυρό πυργόσπιτο, που κτίσθηκε το 1814 από τον Μαυρίκο, προεστό της Μάλτας. Μετά από 1 χιλιόμετρο απόσταση, βρίσκεται η γυναικεία μονή Ανδρουμπεβίτσας, βυζαντινό κτίσμα με στοιχεία μανιάτικης αρχιτεκτονικής (χαρακτηρισμένη ως Ιστορικό Διατηρητέο Μνημείο), ενώ στο Ναό της Κοιμήσεως της Θεοτόκου (χαρακτηρισμένος ως Ιστορικό Διατηρητέο Μνημείο), σώζονται μερικές σπουδαίες τοιχογραφίες του 13ου αιώνα. Επιπλέον, το Υπουργείο Πολιτισμού, με αποφάσεις του, έχει χαρακτηρίσει στην Κοινότητα Σταυροπηγίου, ως Ιστορικά Διατηρητέα Μνημεία τον Ιερό Ναό Ζωοδόχου Πηγής και τον Ιερό Ναό Αγίων Νικολάου και Ιωάννου Προδρόμου.
Παραπομπές
Κατηγορία:Χωριά του νομού Μεσσηνίας Κατηγορία:Μάνη Κατηγορία:Δήμος Δυτικής Μάνης
Χάρτης
<mapframe latitude="36.940425" longitude="22.201653" zoom="13" width="1000" height="390" align="center" />
Σύστημα φυλοκαθορισμού
Σύστημα φυλοκαθορισμού (sex-determination system) είναι ένα βιολογικό σύστημα που καθορίζει την ανάπτυξη των χαρακτηριστικών του φύλου (sexual characteristics) σε έναν οργανισμό. Οι περισσότεροι οργανισμοί που δημιουργούν τους απογόνους τους χρησιμοποιώντας σεξουαλική αναπαραγωγή έχουν δύο φύλα. Ενίοτε, υπάρχουν ερμαφρόδιτοι οργανισμοί στη θέση του ενός ή και των δύο φύλων. Υπάρχουν επίσης κάποια είδη που έχουν μόνο ένα φύλο λόγω παρθενογένεσης, την πράξη που ένα θηλυκό αναπαράγει χωρίς γονιμοποίηση (fertilization).
Σε πολλά είδη, ο φυλοκαθορισμός είναι γενετικός: τα αρσενικά και τα θηλυκά έχουν διαφορετικά αλληλόμορφα ή ακόμα διαφορετικά γονίδια που καθορίζουν τη γενετική τους μορφολογία. Στα ζώα, αυτό συνοδεύεται συχνά από χρωμοσωμικές διαφορές, γενικά μέσω των χρωμοσωμικών συνδυασμών XY, ZW, XO, ZO, ή μέσω απλοδιπλοειδίας (haplodiploidy). Η γενετική διαφοροποίηση προκαλείται γενικά από ένα κύριο γονίδιο (μια "θέση φύλου (sex locus)"), με πλήθος άλλα γονίδια να ακολουθούν σε ένα φαινόμενο ντόμινο (domino effect).
Σε άλλες περιπτώσεις, το φύλο του εμβρύου καθορίζεται από περιβαλλοντικές μεταβλητές (όπως η θερμοκρασία). Οι λεπτομέρειες μερικών φυλοκαθοριστικών συστημάτων δεν είναι πλήρως κατανοητές. Οι ελπίδες για μελλοντική εμβρυική ανάλυση βιολογικών συστημάτων περιλαμβάνουν τα αρχικοποιημένα συστήματα πλήρων συστημάτων αναπαραγωγής που μπορούν να μετρηθούν κατά την εγκυμοσύνη για πιο ακριβή καθορισμό εάν το καθοριζόμενο φύλο ενός εμβρύου είναι αρσενικό, ή θηλυκό. Τέτοια ανάλυση βιολογικών συστημάτων μπορεί επίσης να σημαίνει εάν το έμβρυο είναι ερμαφρόδιτο, που συμπεριλαμβάνει μερικώς ή ολικώς αναπαραγωγικά όργανα και αρσενικού και θηλυκού.
Μερικά είδη όπως διάφορα φυτά και ψάρια δεν έχουν σταθερό φύλο και αντίθετα περνούν από κύκλους ζωής και διαδοχική αλλαγή φύλου με βάση γενετικά ερεθίσματα κατά τη διάρκεια των αντίστοιχων σταδίων της ζωής τους. Αυτό μπορεί να οφείλεται σε περιβαλλοντικούς παράγοντες όπως εποχές και θερμοκρασία. Τα ανθρώπινα εμβρυικά γεννητικά όργανα μπορούν μερικές φορές να αναπτύξουν ανωμαλίες κατά την μητρική εγκυμοσύνη λόγω μεταλλάξεων στο εμβρυικό σύστημα φυλοκαθορισμού, με αποτέλεσμα το έμβρυο να γίνει μεσοφυλικό.
Ανακάλυψη
Ο φυλοκαθορισμός ανακαλύφθηκε από τον Αμερικανό Edmund Beecher Wilson και την Αμερικανίδα γενετίστρια Νέτι Στίβενς.